Tovdal

Tovdal (Lille Topdal) er en tidligere selvstendig kommune i Aust-Agder.

Tovdal er en dal og en fjellbygd. Tovdalselva renner gjennom dalen og er varig vernet. Det vil si at det ikke er noen kraftutbygginger i hovedvassdraget som går gjennom dalen. Derfor er Tovdalen kjent for sine mange store fossefall, deriblant Rjukanfossen i Årdalen naturreservat. Fylkesveien som går opp dalen, stopper ved Dale. Fra Dale kan man gå til Rjukanfossen.

 Kunstgalleri 
I Tovdal ligger også Hillestad Galleri, et privatdrevet kunstgalleri som åpnet i 1985.

 Tovdal kirke 
Tovdal kirke er en laftet langkirke bygd i 1820. Den ble landskjent på 1960-tallet da det pågikk en lokal konflikt om hvilken farge kirken skulle ha. Saken endte med at kirken ble malt hvit i 1964.Tovdal kyrkje  - Den norske kyrkja 

 Kommunestatus 
Fra 1837 var Tovdal del av Åmli formannskapsdistrikt. Distriktet ble delt i tre selvstendige kommuner 1. januar 1908: Tovdal, Gjøvdal og Åmli. Tovdal hadde da 389 innbyggere.

1. januar 1967 ble Tovdal slått sammen med Åmli kommune. Tovdal hadde på dette tidspunkt 161 innbyggere.

Referanser

 Eksterne lenker 
 Tovdal - Store norske leksikon
 Tovdal kirke - Norske-kirker.net 
 Historiske arkiver etter Tovdal kommune oppbevart på Aust-Agder museum og arkiv

Kategori:Tidligere kommuner i Aust-Agder
Kategori:Bosetninger i Åmli
Kategori:Bygder og grender i Agder
Kategori:Daler i Agder
Kategori:Norske kommuner etablert i 1908
Kategori:Kommuner opphørt i 1967